Reacția unui bărbat după ce a văzut cât costă acum carnea de miel în piață: "Pare foarte mult. Anul trecut era sub 40 de lei"
Data actualizării: Data publicării:
Cumpărăturile pentru Paște au intrat în linie dreaptă, dar calculele de acasă nu se potrivesc întotdeauna cu cele din târg. O parte dintre produse nelipsite de pe masa de sărbători s-au scumpit față de anul trecut, iar în unele cazuri prețul e și cu 50% mai mare.
Cu toate acestea, nimeni nu concepe să renunțe la ouă înroșite, drob de miel, ciorbă sau cozonac. Au apărut și fructe autohtone, care în anii trecuți se coceau abia la jumătatea lunii mai.
La mare căutare sunt ouăle în această perioadă. Un studiu INS arată ce prețurile variază mult de la un oraș la altul, iar diferențele pot fi și de 50%. În piața din Oradea, un producător local vindea ouăle cu 0,9 și 1 leu, în funcție de mărime.
Față de anul trecut ouăle de casă s-au ieftinit. În 2023 costau 2 lei bucata, acum costă 1,50. Nelipsite de pe lista de cumpărături sunt legumele pentru ciorbă.
Vânzător: Morcovi cam peste tot sunt 8 lei kilogramul, pătrunjel, ceapă verde, care e din grădină 1,50, hreanul răzuit la borcan - 15 lei kilogramul.
Când vine vorba de buget pentru mesele de Paști, calculele depind de numărul membrilor familiei, dar și de meniul gândit pentru această ocazie.
Bărbat: Vrem să fie o masă cât mai îmbelșugată.
Reporter: Ce căutați?
Bărbat: Brânză de oaie, verdețuri, salate, fructe.
Reporter: Aveți un buget?
Bărbat: În jur de 1200-1500 de lei pentru masa de Paști.
Bărbat: Conform tradiției, un pic de carne de miel, care e nelipsită, niște cozonaci, se mai poate face niște drob de miel, verdețuri, brânză, ouăle roșii. Mă gândesc între 500 și 1000 de lei.
Ceea ce simt majoritatea celor care sunt la cumpărături în aceste zile sunt scumpirile tot mai mari la alimente.
Bărbat: S-a scumpit mult față de anul trecut, am văzut cu 58 de lei kg, sau chiar cu 62 de lei, ceea ce-mi pare foarte mult.
Reporter: Cât a fost anul trecut?
Bărbat: Anul trecut a fost sub 40 de lei.
Femeie: O piață extrem de scumpă. La pensia mea de 1700 nu-mi permit. Doar legume puține.